ועדת הכלכלה, כנסת 25, פרוטוקול מספר 241, 2023-12-04 00:00

דוד ביטן: בוקר טוב

אסתר בוכשטב: שלום

אסתר בוכשטב:  אני אסתר בוכשטב, אימא של יגב בוכשטב

אסתר בוכשטב:  יגב בן 34, הוא נחטף מביתו בקיבוץ נירים

אסתר בוכשטב:  אנחנו חברי קיבוץ נירים

אסתר בוכשטב:  אנחנו מבינים, ככל שעובר הזמן ועם חזרת החטופים האחרונים שהגיעו, שהמצב שם בכי רע

אסתר בוכשטב:  אנחנו מבינים שהמצב הבריאותי שלהם הוא מאוד קשה, המצב הפיזי, התנאים, אין לי מלים להסביר את מה שאנחנו שומעים

אסתר בוכשטב:  קשה לי עם זה

אסתר בוכשטב:  אפילו קשה לי לספק על זה

אסתר בוכשטב:  אנחנו מבקשים שנושא החזרת החטופים יהיה בראש מעייניכם, שזה יהיה הנושא הראשון שתדברו עליו ותעסקו בו ותטפלו בו

אסתר בוכשטב:  לא רק לדבר אלא לעסוק בו

אסתר בוכשטב:       מה-7 באוקטובר בשעה 06:32 בבוקר אנחנו חווים את האסון הנורא שקרה לנו

אסתר בוכשטב:  אנחנו עסוקים רק בזה ואנחנו מבקשים שתהיו יחד איתנו ותעשו כל מאמץ להחזרת החטופים

אסתר בוכשטב:      אני מבקשת שבכל נושא הצלב האדום ייעשה עם זה משהו

אסתר בוכשטב:  לא יכול להיות שיש שם אנשים במצבי בריאות קשים ושום דבר לא מטופל ולא מסודר

אסתר בוכשטב:  כל יום שעובר, המצב מחמיר

אסתר בוכשטב:      אני תושבת עוטף עזה, קיבוץ נירים, כבר 40 שנים

אסתר בוכשטב:  אני מכירה את המצב הביטחוני, מתחילת הדרך אני חלק מצוות החירום ובכל זאת אני חושבת שכרגע הנושא החשוב ביותר הוא החזרת החטופים

אסתר בוכשטב:  כל הנושא הביטחוני, כדי לאפשר לנו לחזור לבתים שלנו – ואני רוצה לחזור לבית שלי בקיבוץ נירים – הוא בעדיפות שנייה

אסתר בוכשטב:  העדיפות הראשונה היא החזרת החטופים הביתה כמה שיותר מהר למרות שלרובם אין בית

אסתר בוכשטב:      חשוב לי להדגיש שאין חזרה לשגרה ללא החזרת החטופים

אסתר בוכשטב:  שום דבר לא יכול להיעשות בשלמות

אסתר בוכשטב:  שוב, אני מרגישה שאני אומרת מנטרה אבל החזרת החטופים היום זה הדבר הכי חשוב בסדר היום של מדינת ישראל

אסתר בוכשטב:  תודה

דוד ביטן: תודה לך

דוד ביטן:  אנחנו כמובן נעשה את כל מה שאנחנו יכולים על מנת להחזיר את החטופים

דוד ביטן:  זה ברור לגמרי

דוד ביטן:  אנחנו מקווים שבאמת כל החטופים יבואו בשלום למדינת ישראל בהקדם

דוד ביטן:      מנושא לנושא

דוד ביטן:  אני רוצה לעבור לנושא שעל סדר היום , כי אנחנו צריכים לעשות את העבודה שלנו

דוד ביטן:  אני פותח את ישיבת ועדת הכלכלה כשעל סדר היום פתרון בעיות של תושבים שפונו למלונות

דוד ביטן:  זאת ישיבת סיכום לאחר ארבע ישיבות שקיימנו בנושא

התיירות חיים כץ: סיכום? יותר אני לא בא?     

דוד ביטן: לא, יותר אתה לא בא

שלום דנינו: בנושא הזה

דוד ביטן: בנושא הזה

דוד ביטן:  אתה יכול לבוא בנושאים אחרים

דוד ביטן:  אני רוצה להגיד לך – אני אמנם אומר את עמדתי אבל לדעתי אני לא מבטא רק את עמדתי – שאני חושב שמאז שנכנסת לסוגייה, עשית עבודה מצוינת והוכחת שאפשר לטפל בדברים באופן אחר

דוד ביטן:  כמובן שתמיד יהיו בעיות כאלה או תלונות כאלה ואחרות אבל בסך הכול הנושא מטופל על הצד הטוב ביותר למרות שמדובר ב-200,000 אנשים אותם פינו מבתיהם

דוד ביטן:       אני מעביר אליך את השרביט

דוד ביטן:  חברי כנסת שרוצים לומר משהו, בבקשה

מאיר כהן: אנחנו רוצים שהוא יהיה גם בשבוע הבא

דוד ביטן: הוא מתלונן על כך שאני קורא לו כל יומיים

דוד ביטן:  מה לעשות וזה נושא שהתחיל כנושא בעייתי ולאט לאט פתרנו ביחד את הבעיות

דוד ביטן:  כיוון שהשר שיתף פעולה איתנו ואנחנו שיתפנו פעולה איתו, הגענו לתוצאות טובות

התיירות חיים כץ: אני אגיד על מה אני מתלונן

התיירות חיים כץ:  כל יום במהלך כל השבוע, להוציא שישי-שבת, האנשים שלי מוזמנים לכל ועדות הכנסת השונות אבל אנחנו צריכים גם לעבוד

שלום דנינו: לא אמרת את זה כשדהיית יושב ראש ועדת העבודה והרווחה

התיירות חיים כץ: לא יצא לך להיות אצלי עת הייתי יושב ראש ועדה

התיירות חיים כץ:  לא השתדלתי להזמין את השרים

דוד ביטן: אני לא הזמנתי

דוד ביטן:  אני אומר לו שיבוא הצוות והוא אומר לי שהוא רוצה לבוא

דוד ביטן:  האמת היא ששלי תמיד ביקשה אותך, לא יודע למה

דוד ביטן:  היא אמרה שהיא מ-יש עתיד, רוצה רק את שר התיירות

התיירות חיים כץ: אני לא יודע מה אתם רוצים לשמוע

דוד ביטן: אתה רוצה שזה יהיה הפוך, שהם ידברו ואחר כך אתה תתייחס?     

התיירות חיים כץ: כן

התיירות חיים כץ:  ישאלו שאלות בנושאים שמעניינים אותם ואני אתן להם תשובות

דוד ביטן: בסדר

דוד ביטן:  חברי הכנסת לפי הסדר

דוד ביטן:  אם נשארו בעיות שלדעתכם לא פתורות, תעלו אותן

דוד ביטן:  אתה אחר כך גם תסכם באופן כללי

התיירות חיים כץ: תעלו כל מה שעולה על דעתכם ובסוף אני אתן לכם תשובות בנושאים שמעניינים אתכם

התיירות חיים כץ:  בסוף אני אתן סקירה כללית

יוראי להב-הרצנו: אולי תתחיל ואנחנו נתייחס?     

דבורה ביטון: אפשר להציף ואז הוא יענה

התיירות חיים כץ: בשביל מה? דברו

דבורה ביטון: מה שתחליטו

התיירות חיים כץ: החלטנו

התיירות חיים כץ:  דברי

דבורה ביטון: כבוד השר, כבוד היושב ראש, תודה רבה על דיון חשוב

דבורה ביטון:  מיותר לציין כי אני בין המפונים

דבורה ביטון:  אני אעלה דווקא את הבעיות שאני נתקלת לא כדבי ביטון אלא מאחר ואני נחשפת לבעיות שגם מוצאות אוזן קשבת

דוד ביטן: איפה את נמצאת?     

דבורה ביטון: עכשיו אני בדן פנורמה בתל אביב

דבורה ביטון:  זו הכתובת השלישית שלי

דבורה ביטון:      אני רוצה לומר לכבוד השר יישר כוח על העשייה

דבורה ביטון:  אני יכולה לומר שלפחות המלון שאני נמצאת בו בסך הכול מספק את מרבית הצרכים של מפוני קריית שמונה ושדרות

דבורה ביטון:       יש לי שני דברים שמאוד מאוד חשוב לי להעלות אותם

דבורה ביטון:  השתדלתי להעלות אותם כמה שיותר מהר

דבורה ביטון:  הנושא הראשון הוא איזשהו חוסר איזון בנושא של אימהות חד הוריות בנושא של אכלוס

דבורה ביטון:  אימא חד הורית או אלמנה מקבלת 200 שקלים והילד מקבל 100 שקלים

דבורה ביטון:  בצדק אמרה לי אחת האימהות שאם היא היה לה גבר לידה, היא הייתה מקבלת 400 שקלים כי שכירות הדירה היא אותה עלות שכירות

דבורה ביטון:  השאלה שלי היא לגבי נשים חד הוריות, או אבות חד הוריים, או אלמנים, או אלמנות, האם הילד הראשון יוכל להיחשב כמו בן זוג ולקבל 200 שקלים

דבורה ביטון:  ההפרש של ה-100 שקלים ולאחר מכן הרגיל

דבורה ביטון:  זה רק כדי לעשות תיקון

דבורה ביטון:      הדבר הנוסף בו אני נתקלת הוא בעיה מאוד מאוד קשה של בני נוער

דבורה ביטון:  העליתי את זה

דבורה ביטון:  פניתי גם לגורמי רווחה

דבורה ביטון:  זה לא שייך לו?     

דוד ביטן: לא

דבורה ביטון: חשבתי שהוא יוכל לסייע

דבורה ביטון:  תודה רבה

דבורה ביטון:  באמת עבודה נפלאה

דוד ביטן: יוראי, אתה רוצה להגיד משהו?     

יוראי להב-הרצנו: לא

דוד ביטן: את הישיבות התחלנו לקיים בהתחלה בעקבות פנייה של יוראי אלי

דוד ביטן:  הוא לא רצה שאני אפרסם את זה ואני מפרסם את זה עכשיו

דוד ביטן: שלי, רוצה להגיד משהו?     

שלי טל מירון: לא עכשיו

שלי טל מירון:  אם יהיה לי משהו בהמשך

דוד ביטן: אתה הגשת בקשה לדיון מהיר בנושא של התכלול

דוד ביטן:  הוא דיבר איתי על המלונות

דוד ביטן:  אלה שני דברים שונים

יוראי להב-הרצנו: אולי אני כן אגיד משפט

יוראי להב-הרצנו:  מילה טובה

יוראי להב-הרצנו:  כמו שאמרת פניתי אליך יחד עם עוד חברי כנסת סיעות שונות מיד הרמת את הכפפה ודאגת לפיקוח פרלמנטרי הדוק, שבועי, ישיר

יוראי להב-הרצנו:  הגענו לסיורים במלונות, הגענו לסיורים בחמ"ל של משרד התיירות, נפגשנו עם שר התיירות העלינו לא מעט בעיות שטופלו באופן מיידי ואני חושב שזו דוגמה טובה איך לכנסת יש תפקיד חשוב בפיקוח הפרלמנטרי על משרדי הממשלה

יוראי להב-הרצנו:      לך שר התיירות אני רוצה לומר תודה

התיירות חיים כץ: תגיד על הדוכן כשכל עם ישראל שומע

יוראי להב-הרצנו: הדוכן שלי הוא השולחן

משה סולומון: גם כאן זה מצולם

יוראי להב-הרצנו: יש תחוש שהממשלה, כמו רבים, נכנסה להלם בעקבות המכה שחטפנו ב-7 באוקטובר

יוראי להב-הרצנו:  אני רוצה לומר שאתה לא הוסמכת על ידי הממשלה והממשלה לא אמרה לך שתיכנס לאירוע

יוראי להב-הרצנו:  אתה אמרת שאתה לא יכול להתמודד עם הבלגן, אתה לא רוצה שאנשים יגיעו ויישנו בבתי ספר ובאולמות ספורט ואתה נכנס לאירוע

יוראי להב-הרצנו:  אני מוכרח לומר שהיה גרף מיידי של שיפור

יוראי להב-הרצנו:  יש עוד בעיות בשוליים אבל על עצם הכניסה שלך ושל הצוות שלך – וכאן יושב מיכאל שהיה זמין לכל הפניות של חברי הכנסת וטיפל בהן – אני רוצה לומר לך ולכל הצוות שלך תודה רבה

יוראי להב-הרצנו:  אנחנו נמשיך להיות בקשר כי אנחנו עדיין מבקרים במלונות ועדיין יש פערים

דוד ביטן: תמיד יש בעיות שצריך לטפל בשוטף

יוראי להב-הרצנו: כן

יוראי להב-הרצנו:  אני אומר שעצם העובדה שיש פיקוח פרלמנטרי, אופוזיציה, קואליציה, זה לא משנה, יש משרד שקשוב לבעיות ופועל כדי לפתור אותן, אני חושב שזה ראוי להערכה

יוראי להב-הרצנו:  כחבר אופוזיציה אני רוצה להודות, גם לך יושב ועדת הכלכלה וגם לך שר התיירות

יוראי להב-הרצנו:      כשיש ביקורת כפי שהייתה אתמול, אנחנו מביעים אותה

יוראי להב-הרצנו:  כשיש מקום למילה טובה, אני חושב שזה המקום וזה הזמן לומר אותה

מאיר כהן: אני רוצה להשלים

מאיר כהן:  בהתחלה הייתה תחושה של איבוד ידיים ורגליים

מאיר כהן:  אני שמח על הכניסה של שר התיירות חיים כץ

מאיר כהן:  לא של המשרד אלא של חיים

מאיר כהן:  בסופו של דבר הסיפור הוא אישי, עד כמה יש לך ניסיון ואתה יודע לדפוק על השולחן היכן שצריך ולפתור את הבעיות

מאיר כהן:  אני משער שיש עוד הרבה מאוד בעיות וכדאי שנשמע עליהן ונשמע ממך סקירה לגבי מה שקורה, מה הצפי ומה להערכתך צריך להמשיך ולעשות

מאיר כהן:       אני חושב שצריך לומר לך תודה גדולה וכן, נגיד את זה גם מעל הדוכן

יצחק פינדרוס: אדוני היושב ראש, אדוני השר, אני רוצה לחזור שבעה שבועות אחורה

יצחק פינדרוס:  הכנסת הייתה די משותקת

יצחק פינדרוס:  אני התחלתי בסיורים במלונות

יצחק פינדרוס:  בשלב הראשון התחלתי לבד עם כמה חברי כנסת, לאחר מכן – כשלא נתנו לי לנהל על זה דיון אצלי בוועדה – הגשתי את ההצעה לדיון כאן והקפדתי להיות פעם או פעמיים שבוע בסיור עם חברי כנסת, סיור מסודר במלונות

יצחק פינדרוס:      אני חייב לומר לך אדוני השר שהכניסה שלך – ואני מסכים עם מאיר - כשר, עזוב משרד, אני לא מזלזל בעובדי המשרד, אבל כשבא שר ודופק על השולחן ועושה סדר, יש התקדמות

יצחק פינדרוס:  אתה ראית את ההתקדמות שבוע אחרי שבוע

יצחק פינדרוס:  אם בשבוע הראשון לא ידעו היכן אפשר לעשות כביסות, לא היכן יש חדרים, לא היכן יש חללים, לא היכן יש סנדביצ'ים ולא היכן יש ארוחות – מהרגע שאתה נכנסת, כל נושא שעלה, כל בעיה שעלתה טופלה וקיבלנו את זה

יצחק פינדרוס:  בשבוע שעבר הגעתי לסיור עם הוועדה, סיור בהשתתפות 20 משרדי ממשלה, תאמינו לי שדיברו איתי רק על דבר אחד, על מה הולך להיות בעתיד

יצחק פינדרוס:  עברנו מלון וראינו אנשים

יצחק פינדרוס:  היו מלונות שהתלוננו על הבירוקרטיה, על כמות הטפסים שהם צריכים למלא, אבל זה בסדר, אני גם יכול להבין מהיכן זה בא

יצחק פינדרוס:  הכרנו את המספרים ואת הפערים שהיו במספרים

יצחק פינדרוס:      מגיע לך יישר כוח

יצחק פינדרוס:  ראינו את זה

יצחק פינדרוס:  אזרחי ישראל ראו את זה, ראו את זה במלונות, ראו את זה בסיור אחרי סיור ומה שהיום מטריד אותם זו בעצם העבודה מול מינהלת תקומה, שם צריך להיות פיקוח פרלמנטרי יותר חזק וצריך לראות איך זה נעשה

יצחק פינדרוס:  אני כבר זימנתי אצלי בוועדה דיון איתם אבל צריך לראות איך עושים את זה בצורה מוסדרת

דוד ביטן: איזה ועדה?     

יצחק פינדרוס: ועדה לפניות הציבור

דוד ביטן: אתה לא סגן בוועדת הכספים?     

יצחק פינדרוס: מה הקשר? אני חבר של דוד ביטן

יצחק פינדרוס:  מה רע?      

דוד ביטן: אני תמיד רואה אותך בכספים ולכן חשבתי שאתה סגן בוועדת הכספים

יצחק פינדרוס: את הדבר הזה צריך לעשות

יצחק פינדרוס:  דוד, גם לך אני חייב לומר יישר כוח

יצחק פינדרוס:  דיון מהיר תמיד זה משהו לסמן וי במשך חצי שעה וללכת

יצחק פינדרוס:  בנושא הזה קיימת חמישה דיונים, אחד אחרי השני עם מעקב

התיירות חיים כץ: אין לו דברים אחרים לעשות

מאיר כהן: יש לו

מאיר כהן:  דוד, יסודיות ראויה לשמה

מאיר כהן:  כל הכבוד

דבורה ביטון: יושרה והגינות

דבורה ביטון:  כאן זה לא ברור מאליו

יצחק פינדרוס: הופיעו כאן אחד אחרי השני, ראש רשות אחרי ראש רשות וראש ישוב אחרי ראש ישוב

יצחק פינדרוס:       דוד, מעבר לתודות מגיע גם לך יישר כוח

דוד ביטן: קראתם בעיתון? הקימו את הפארק בים המלח

יצחק פינדרוס: גם לך מגיע יישר כוח

סימון מושיאשוילי: שר התיירות, אני רוצה להצטרף למילים של היושב ראש

סימון מושיאשוילי:  יישר כוח למשרד

סימון מושיאשוילי:  אני רוצה לומר דבר אחד ואני מקווה שהוא יישאר לפרוטוקול

סימון מושיאשוילי:  חלילה ותיפתח מלחמה בצפון, אותם ליקויים – כמו שציין היושב ראש – תמיד יש דברים, קצוות שצריך לסגור, שצריך לתקן וצריך שנלמד מזה

סימון מושיאשוילי:      דבר נוסף הוא איש קשר, אם לא בכל בית מלון בו נמצאים מפונים

דוד ביטן: יש איש קשר כזה

דוד ביטן:  בתכלול דיברנו על זה

דוד ביטן:  בכל מלון יש אנשים שמטפלים

חוה אתי עטייה: במה הם מטפלים? בפניות ציבור?     

יצחק פינדרוס: בכל

דוד ביטן: מטפלים בפניות, גם מול העיריות, גם מול המשרדים וגם פניות של אנשים במקום

דוד ביטן:  תמיד יש טענות כאלה ואחרות והם מטפלים בהן

סימון מושיאשוילי: אני מקווה שההערה הזאת באמת תישאר לפרוטוקול ושנסתדר בחזית הצפונית ללא לחימה

משה סולומון: שלום אדוני היושב ראש, שלום לכבוד השר

משה סולומון:  אני מצטרף לכל הדברים שנאמרו כאן

משה סולומון:  העובדה היא שאכן אתה כשר התיירות ומשרדך באמת נרתמתם לנושא

משה סולומון:  גם אנכי, כמו כל חבריי, מסתובב הרבה בבתי מלון ואני אומר לך כבוד השר שלפני שבועיים הייתי במלון בים המלח, עלו שאלות רבות ולא היה לי מספיק זמן לענות עליהן

משה סולומון:  שאלו אותי אם אני אוכל לבוא לשבת ואכן אחרי שבועיים באתי לשבת והייתי שם

משה סולומון:  הסתובבתי בחמישה או בשישה בתי מלון כדי לשבת עם האנשם ולשמוע אותם

משה סולומון:  זה מדהים שיש להם הכרת הטוב לכל מה שניתן להם מבחינת האירוח, מבחינת המשרדים – חינוך, בריאות, תרבות וכן הלאה

משה סולומון:  באמת המדינה עושה, ואתה כמשרד התיירות עושה דברים נפלאים וזה ניכר

משה סולומון:  אני אומר לך את זה אחרי שהייתי שם במשך שבת שלמה עם מאות תושבים

משה סולומון:       עלו שם שלוש שאלות ואני רוצה להעלות אותן כאן

משה סולומון:  יש תושבים שנמצאים למשל בים המלח והם נדרשים לחזור כי הם מועסקים בעבודה חיונית והם צריכים ורוצים לעבוד אבל המרחקים הם גדולים מאוד

משה סולומון:  שאלו אותי האם אפשר לעבור ממלון למלון

משה סולומון:  נשאלתי על ידי אחד התושבים שנמצא בים המלח לגבי בנו שנמצא באילת והוא עובד בשדרות

משה סולומון:  הוא רוצה לחזור לעבוד אבל הוא לא יכול להגיע כל יום למקום העבודה

משה סולומון:  השאלה היא האם אפשר להעביר אותו למלון קרוב יותר למקום עבודתו, כמו לים המלח או למקום אחר

משה סולומון:  זו שאלה שנשאלתי עליה לפחות בחמישה מקומות

דוד ביטן: לעבור למלון אחר? לא נראה לי שיש בעיה עם זה

משה סולומון: הם נתקלו בבעיה

משה סולומון:  אני יודע שיש בעיה

דבורה ביטון: הם מתחלפים בחדרים

דבורה ביטון:  הם מתחלפים ביניהם

משה סולומון: אני מניח שלשר תהיה תשובה לשאלה זאת

משה סולומון:  זו שאלה שעלתה על ידי כמה אנשים

משה סולומון:  אני יודע שפעם נתת לי תשובה לגבי ירושלים, אם יש אחד על אחד, שיתחלפו ביניהם אבל אני מדבר כרגע על בן אדם שאין לו אחד על אחד

משה סולומון:      השאלה השנייה שעולה

משה סולומון:  הם תקופה ארוכה בבתי מלון, משפחות שלמות שוהות במלון, ויש ילדים שמדי פעם רוצים להיות עם ההורים שרוצים לארח אותם בבתי המלון

משה סולומון:  הם מזמינים אותם לבוא אבל בחלק מבתי המלון העלות היא גבוהה

משה סולומון:  הם שואלים האם ניתן כאן לסייע באיזשהו מתווה

משה סולומון:  אני מניח שזה מורכב אבל האם אפשר לארח אחת לתקופה במחיר מופחת

דבורה ביטון: או לפחות לארוחות

משה סולומון: זו שאלה שעולה

משה סולומון:  שאלה שלישית שעלתה היא איזשהו חוסר ודאות, זה לגבי כולם אבל בעיקר לגבי תושבי הצפון שביתם לא נפגע כמו במקרה של תושבי הדרום

משה סולומון:  כאן יש איזשהו חשש שמאחר ובכל רגע נתון הדבר הזה שבצפון מבחינת הלחימה לכאורה היא בעצימות נמוכה יותר, יגידו להם ברגע אחד לחזור ומזה הם חוששים מאוד מאוד

משה סולומון:  השאלה היא אם יש איזושהי אפשרות לתת להם חודש קדימה ביחס לחזרה או אי חזרה לביתם

משה סולומון:  השאלה הזו בעיקר הגיעה מתושבי הצפון ולא מהדרום

עופר כסיף: תודה רבה על הדיון ותודה לשר שמשתתף בו

עופר כסיף:  אני רוצה להעלות שתי נקודות

עופר כסיף:  נקודה אחת היא לגבי האנשים שלא נמצאים במתווה של הפינוי

עופר כסיף:  הייתי קודם בדיון בוועדה המיוחדת לגליל ונגב, ושם דובר על כך שיש אנשים – דיבר מישהו מכפר סאלד – שלא זכאים לפינוי

עופר כסיף:  צריך לחשוב גם על מתן פתרון להם

עופר כסיף:  כלומר, אנשים שחייבים להתפנות אבל הם לא מקבלים מהמדינה הכרה וסיוע

עופר כסיף:      הנושא השני שאני רוצה להעלות ולבקש מענה הוא יותר מתחבר לדיון הספציפי שמתקיים כאן

עופר כסיף:  בוועדה לזכויות הילד עלה לאחרונה הנושא של שימוש מוגבר באלכוהול ובסמים, צריכה פורנוגרפיה של בני נוער מפונים בבתי המלון

עופר כסיף:  זה נדון בוועדה לזכויות הילד

עופר כסיף:  אני רוצה להעלות את זה כאן

עופר כסיף:  קודם כל, זו תופעה

דוד ביטן: אבל אני לא חושב שזה קשור לשר התיירות

עופר כסיף: לא

עופר כסיף:  אני רוצה לבקש מהשר, כדי להיאבק בתופעה הזאת, כדי שזה לא יהפוך למשהו יותר חמור, לתופעה יותר רחבה, אני מציע ופונה לכבוד השר ומבקש ממנו אם אפשר יהיה ליצור או להקים איזשהו גוף שיורכב מנציגים מכמה משרדים כדי לתת מענה ספציפי

דוד ביטן: יש נציגים

דוד ביטן:  אתה לא היית בכל הישיבות

עופר כסיף: האם יש גורם שמתמודד ספציפית עם הבעיה הזאת?     

דוד ביטן: אני לא יודע אם עם הבעיה הזאת אבל עם כל הבעיות

עופר כסיף: על זה אני מדבר

עופר כסיף:  בקרב צעירים יש בעיה של חוסר מעש בבתי המלון

עופר כסיף:  התופעה של אלכוהול, פורנוגרפיה וסמים שהוזכרה בוועדה לזכויות הילד, היא תוצאה של זה

עופר כסיף:  צריך לתת מענה בין-משרדי כדי לפתור את הבעיה הזאת

דוד ביטן: אני חושב שהבעיה הזאת של בני נוער לא בתקופה שהם נגיד הולכים לבתי הספר שפתחו שם, זה נושא שלא נפתר כי הם באים לתקופה מאוד קצרה

דוד ביטן:  אני חושב שכרגע אין לזה פתרון

עופר כסיף: לכן אני מציע שיהיה גוף בין-משרדי שיטפל בזה

דבורה ביטון: בגלל הסיפור של בני נוער, האם משרד התיירות יכול אפילו לארגן טיולים ולהוציא אותם

דבורה ביטון:  כל לילה הם חוגגים, ישנים ושוב חוזרים על כך בערב

יצחק פינדרוס: עושים את זה ברוב המקומות

יצחק פינדרוס:  וסרלאוף העביר לרשויות בעוטף תקציב מיוחד לדבר הזה

יצחק פינדרוס:  הבעיה הייתה ברשויות הקולטות, ועל כך דיברנו כאן, אליהן וסרלאוף לא יכול להעביר

דבורה ביטון: אני מזמינה אתכם לראות למלון דן לראות מה קורה בשעה 11:00 בלילה

יצחק פינדרוס: הוא העביר לרשויות המפונות

יצחק פינדרוס:  צריך לתאם ביניהן

דוד ביטן: צריך לתכלל את זה

דוד ביטן:      יש עוד נושא אחד שקיבלתי פנייה לגביו

דוד ביטן:  יש הסכמים עם צימרים ועם דירות נופש ושם אין אוכל

דוד ביטן:  אז יש תלונות של המשפחות שנמצאות בנושא הזה וזה דבר שחוזר על עצמו

דוד ביטן:  אולי אפשר למצוא לזה פתרון במסגרת ההסכמים איתם

דוד ביטן:      יש מישהו מהציבור שרוצה לומר משהו?     

מדלן מיארה: פורום הדיור הציבורי

מדלן מיארה:  אני מפונה למלון דן בגבעה הצרפתית

מדלן מיארה:  יש כמה בעיות שהייתי רוצה להציף בפני השר חיים כץ

מדלן מיארה:  הראשונה, איכות האוכל

מדלן מיארה:  הבנתי שאתם תקצבתם לכל מפונה סכום שלפיו המטבח מבשל לנו

מדלן מיארה:  אני רוצה להגיד שאיכות האוכל מבחינה בריאותית היא ירודה

דוד ביטן: זה תלוי במלון

דוד ביטן:  זה לא כל מלון

מדלן מיארה: אני כרגע מדברת על מלון דן גבעה צרפתית בירושלים, בו אנחנו משוכנים

משה סולומון: מה זה אומר מבחינה בריאותית? למה הכוונה?     

מדלן מיארה: אני אתן דוגמה

מדלן מיארה:  אני חושבת שאף אחד מהיושבים כאן לא מסוגל לאכול כל השבוע את אותו האוכל בדגש על כל השבוע את אותו האוכל במשך פעמיים ביום, פעם בצוהריים ופעם בערב

מדלן מיארה:  סתם דוגמה: השניצלונים, הכול מתועש, אלה לא דברים אמיתיים שהכינו אלא זה ברמה של שניצלונים כמו של עוף טוב ודברים כאלה

מדלן מיארה:  פסטה ביום ששי

מדלן מיארה:  אני בן אדם שרגיל ביום ששי לשבת ולאכול דגים של שבת, לאכול אוכל שכל הסגנון והצביון שלו הוא של שבת

מדלן מיארה:  פסטה ביום ששי, פתיתים וכולי, כל הדברים האלה חוזרים על עצמם כל השבוע כולל ששי

מדלן מיארה:  הגענו למצב שאנחנו מתחננים בפני המלון שיפתחו לנו – גם לא כל אחד רוצה פעמיים ביום בשר אלא רוצים לאכול חלבי – ביקשנו שיקצו אזור

מדלן מיארה:  זה נשמע כאילו אני מפונקת אבל אני לא

מדלן מיארה:  לא כל בן אדם רוצה לאכול בשר, במיוחד לא בן אדם ששומר, גם בצוהריים וגם בערב

מדלן מיארה:  אנחנו מנסים כל הזמן להיות יצירתיים ונוצרים כל מיני ויכוחים וחיכוכים על הקטע סביב האוכל

מדלן מיארה:  יש גם את הקטע של להוציא אוכל מחדר האוכל שמשרד הבריאות אסר עלינו

מדלן מיארה:       אתם צריכים להבין שלא באנו ליומיים, לא באנו לשבוע, אלא זה הבית שלנו נכון להיום

מדלן מיארה:  הבת שלי משרתת בשריון, מדריכת קליעה, עוד לא שוחררה וכבר גויסה למילואים, היא גזרה חוגר והחליפה מדים

מדלן מיארה:  הבן שלי אתמול התגייס לגבעתי

מדלן מיארה:  כשהילדים האלה באים ב-11:00 בלילה ורוצים אוכל, אני לא יכולה להגיד להם לא הגעת עד 9:30 בערב, אין לך אוכל מעכשיו עד הבוקר

מדלן מיארה:  אנשים מוצאים את עצמם מוציאים כספים על פיצות בירושלים, 200 שקלים על מגש לשניים, שלושה וארבעה ילדים

מדלן מיארה:  אנשים יקרסו רק מהבזבוז על אוכל בחוץ בלילות

מדלן מיארה:       עוד דבר

מדלן מיארה:  הצוות חייב להבין שיש לנו מקררים בחדרים ואם אנחנו רוצים להוציא מחדר האוכל לחם ודברים אלמנטריים, הם לא יכולים לשלוח אותנו החוצה ולהגיד לנו שנקנה

מדלן מיארה:  אנחנו, בניגוד למפונים שנמצאים לא במלונות אלא מצאו מקומות עצמאיים, לא יכולים להרשות לעצמנו היום לבזבז כספים, גם לא 10 שקלים ביום על לחם

מדלן מיארה:  יש נטייה לחשוב, כולם אומרים לנו שאתם הסתדרתם, אתם במלון, המדינה דאגה לכם, אבל זה שבן אדם משוכן במלון וקיבל אוכל, מים ופטור מארנונה, זה לא פתר לו את כל צרות החיים

מדלן מיארה:  אנחנו ממשיכים לשלם עבור כל מיני דברים וממשיכים לנהל חיים

התיירות חיים כץ: לנושא הבא

דוד ביטן: הלאה

דוד ביטן:  הבנו

התיירות חיים כץ: מיצינו

התיירות חיים כץ:  הבנו את העניין

מדלן מיארה: אני מצטערת אם לא מוצא חן בעיניך מה שאני אומרת אבל אני זועקת מדם ליבי

התיירות חיים כץ: אבל הסברת את זה

התיירות חיים כץ: מדם ליבך, אבל שלא יהיו לך צרות גדולות יותר

התיירות חיים כץ:  שלא יהיו לנו צרות יותר גדולות מהסנדביץ' עליו יש לי תשובה בשבילך

התיירות חיים כץ:  יחד עם זאת, עוד רבע שעה אני לא כאן

התיירות חיים כץ:  את רוצה שאני אענה

התיירות חיים כץ:  אז דיברת והבנו את העניין

מדלן מיארה: אבל יש עוד נושאים כמו הוונדליזם במלונות

דוד ביטן: זה הכול

מדלן מיארה: לא נעים לשמוע     

דוד ביטן: זה הכול

דוד ביטן:  אי אפשר לדבר חצי שעה

דוד ביטן:  אני מאוד מצטער

מדלן מיארה: רציתם לשמוע אותנו

מדלן מיארה:  אלה כולה מפוני המלונות

מדלן מיארה:  חלוקת הדרגות, זה יפה

דוד ביטן: תסלחי לי, זו כבר ישיבה חמישית שלנו בנושא הזה

דוד ביטן:  זאת ישיבת סיכום

דוד ביטן:  אנחנו לא מתחילים את הכול מאפס

דוד ביטן:  מאוד מצטער

התיירות חיים כץ: אני אתחיל איתך

התיירות חיים כץ:  הבת שלך שמגיעה מהצבא, יכולה כל יום לפנות 200 שקלים

התיירות חיים כץ:  אם היא מפונה, היא גרה איתך

התיירות חיים כץ:  איפה את גרה?     

מדלן מיארה: אל תחפש ליירט אותי בשידור חי

מדלן מיארה:  כך זה נשמע

מדלן מיארה:  תגיד תודה שהבת שלי עושה מילואים

מדלן מיארה:  הבת שלי בהתנדבות

דבורה ביטון: הוא נותן לך פתרון

משה סולומון: הוא נותן לך תשובה

מדלן מיארה: שהיא יכולה לפנות 200 שקלים

התיירות חיים כץ: את לא מקשיבה

התיירות חיים כץ:  זו הבעיה שלך

התיירות חיים כץ:  את באת טעונה

מדלן מיארה: אתה יכול להבין אותי אחרי כמעט חודשיים שאני מחוץ לבית שלי?     

התיירות חיים כץ:  הבת שלך והן שלך זכאים למלא את הבקשה ביטוח הלאומי

התיירות חיים כץ:  איפה את גרה?     

מדלן מיארה: הם לא

מדלן מיארה:  הם בצבא

התיירות חיים כץ: אז מה?     

מדלן מיארה: לא נאמר לי על זה שום דבר

התיירות חיים כץ: הנה, אני אומר לך אבל את לא רוצה להקשיב לי

התיירות חיים כץ:  הבת והבן שלך

התיירות חיים כץ:  איפה את גרה?      

מדלן מיארה: בשלומי

מדלן מיארה:  במקור בשלומי

התיירות חיים כץ: הם יכולים למלא כל יום, גם אם הם בצבא, את הבקשה לביטוח הלאומי

התיירות חיים כץ:  מתי פוניתם?     

מדלן מיארה: ב-16 באוקטובר

התיירות חיים כץ: הם לא במלון

מדלן מיארה: אנחנו במלון

התיירות חיים כץ: אבל הילדים במילואים

מדלן מיארה: אחת במילואים אבל כשהיא יוצאת, היא יוצאת אלי

התיירות חיים כץ: היא לא יוצאת כל יום

התיירות חיים כץ:  כל יום שהיא במילואים והיא לא באה הביתה, היא נכנסת לביטוח הלאומי, רושמת את התקופות ומקבלת 200 שקלים ליום

התיירות חיים כץ:  אותו דבר לגבי הבן

התיירות חיים כץ:  ביום שהוא בא לבית המלון, עושה צ'ק אין, לא ממלא את ה-200 שקלים

מדלן מיארה: הבן שלי גויס אתמול

מדלן מיארה:  מגיע לו כסף?     

התיירות חיים כץ: כן

מדלן מיארה: זאת פעם ראשונה שאני שומעת את זה

דוד ביטן: הנה, את מקבלת תשובה

מדלן מיארה: זה מפתיע

מדלן מיארה:  מישהו טעה בהסברה

התיירות חיים כץ: הבן שלך התגייס אתמול

מדלן מיארה: כן

התיירות חיים כץ: מהרגע שהוא עזב את המלון, הוא עושה צ'ק אאוט, ממלא ביטוח לאומי, מקבל 200 שקלים ליום

התיירות חיים כץ:  ביום שהוא מגיע למלון, עושה צ'ק אין כדי שלא ידווח כפול, באותו יום שהוא במלון, הוא לא יקבל, בימים שהוא בחוץ, יקבל 200 שקלים ליום

התיירות חיים כץ:  אותו דבר לגבי הבת שלך

מדלן מיארה: מה שאתה אומר לי זה שחררי

מדלן מיארה:  לי יש שני חדרים, יש לי ארבעה ילדים, אני אשחרר את החדר שצמוד אלי

מדלן מיארה:  תקשיב מה אתה אומר לי

התיירות חיים כץ: אני ממש לא אומר לך את זה

מדלן מיארה: כשהילד יחזור מהצבא, הוא גם לא יהיה לידי

התיירות חיים כץ: תראי, אני יכול לעזור לך

התיירות חיים כץ:  את לא רוצה להקשיב

מדלן מיארה: אני שואלת אותך שאלה

מדלן מיארה:  מישהו מבטיח לי שהבן שלי יהיה איתי כשהוא יבוא לחופש?     

התיירות חיים כץ: תקשיבי טוב

התיירות חיים כץ:  אם תקשיבי, תרשמי לך על דף, גם תזכרי

התיירות חיים כץ:  ברגע שהבן שלך איתך, את נשואה, לא נשואה, לא חשוב

מדלן מיארה: גרושה עם ארבעה ילדים

התיירות חיים כץ: יש לך שני חדרים

התיירות חיים כץ:  ברגע שהבן שלך איתך בחדר והוא עוזב, אנחנו משלמים למלון 70 אחוזים ממחיר זוג בחדר והחדר נשמר

התיירות חיים כץ:  כשהבן שלך חוזר, הוא יכול להיות איתך בחדר ושני הילדים האחרים נשארים בחדר ולא קרה כלום

מדלן מיארה: ואם החדר ריק כל זמן שהוא בצבא?     

התיירות חיים כץ: את בחדר

מדלן מיארה: אנחנו בשני חדרים צמודים

מדלן מיארה:  אני נותנת לך דוגמה

מדלן מיארה:  זאת לא דלת מקשרת אלא אלה שני חדרים נפרדים

מדלן מיארה:  אני מנסה להסביר את הבעיה

התיירות חיים כץ: אני הבנתי

התיירות חיים כץ:  את לא הבנת

התיירות חיים כץ:  עכשיו מישהו איתך בחדר?     

מדלן מיארה: כן

התיירות חיים כץ: אז יש חדר

מדלן מיארה: אבל יש חדר אחד שתכף יהיה ריק

התיירות חיים כץ: שני הילדים יעזבו

מדלן מיארה: אבל שניהם חוזרים

דבורה ביטון: כל פעם שהם חוזרים, מגיע להם חדר

דוד ביטן:  מדלן, תקשיבי, אחרי הישיבה תדברי איתה

התיירות חיים כץ: יש לך פתרון לזה

התיירות חיים כץ:  על הילדים את יכולה להרוויח הרבה כסף ובצדק

דוד ביטן: זה יכסה לך את ההוצאות שאת טוענת להן

התיירות חיים כץ: זה בקלות יכסה לך הלחם

מדלן מיארה: אני לא רוצה שיכסה לי הלחם

דוד ביטן: די

דוד ביטן:  מספיק

דבורה ביטון: זה משהו שכאשר השר חשב, אני רוצה לומר לך שהוא חשב על החיילים שלנו

דבורה ביטון:  אני אסביר לך

התיירות חיים כץ: לשאלה לגבי תושבים נדרשים לחזור בגלל עבודה

התיירות חיים כץ:  כמעט כמו אותה תשובה שנתתי לה

התיירות חיים כץ:  יושב מישהו, לצורך העניין זה אני ואני גר בשדרות

התיירות חיים כץ:  אני לא גר בשדרות, אבל לצורך הדוגמה

התיירות חיים כץ:  אני גר בשדרות, פוניתי לאילת ואני עובד בבאר שבע

התיירות חיים כץ:  יום ראשון עוזב את המלון

התיירות חיים כץ:  עושה צ'ק אאוט

התיירות חיים כץ:  משלם למלון 70 אחוזים מהמחיר

התיירות חיים כץ:  700 שקלים, אם המחיר הוא 1,000 שקלים לזוג

דוד ביטן: חברים, תקשיבו, זאת ישיבת סיכום רק של חברי הכנסת

דוד ביטן:  השאר שהגיעו, יפה מאוד אבל בזה נגמר הסיפור

דוד ביטן:  אף אחד לא ידבר יותר

התיירות חיים כץ: אני מקבל 200 שקלים שבשבוע זה 1,000 שקלים

התיירות חיים כץ:  4,000 שקלים נטו לחודש

התיירות חיים כץ:  זה לא נחשב הכנסה ואני לא משלם על זה מס

התיירות חיים כץ:  יום ששי חוזר למלון, מדווח צ'ק אין והמלון מקבל 1,000 שקלים וביום ראשון חוזר בחזרה

התיירות חיים כץ:  החדר נשמר

התיירות חיים כץ:  והיה מישהו אחר אומר עזוב, אני לא רוצה לנסוע, עושה צ'ק אאוט, פונה למטה, יסדרו לו מלון

התיירות חיים כץ:  לפני שהוא יעשה צ'ק אאוט, ידבר, יסדרו לו מלון

התיירות חיים כץ:  היום אין בעיה של חדרים במלונות

דבורה ביטון: כי החיילים באים רק לסופי שבוע

התיירות חיים כץ: חייל מגיע, אין בעיה של חדרים

דוד ביטן: בגלל הביטוח הלאומי התפנו הרבה חדרים

דוד ביטן:  זה לא המצב שהיה בהתחלה

התיירות חיים כץ: נכון

התיירות חיים כץ:  עושה צ'ק אין והכול בסדר

התיירות חיים כץ:  יש 200,000 אנשים שהם מחוץ לבית

התיירות חיים כץ:  לא מעט אנשים

התיירות חיים כץ:  אם התקשורת לא שוחטת אותנו, כנראה שמשהו עובד כאן

דבורה ביטון: עובד

התיירות חיים כץ: אם לא היה עובד, היו שוחטים אותנו

התיירות חיים כץ:  העסק עובד

התיירות חיים כץ:  יכול להיות שבמקרה של מדלן לא הייתה לה אינפורמציה, אבל ברגע שיש את כל האינפורמציה – אנחנו מנסים לפתור גם את הבעיות הקטנות

התיירות חיים כץ:  מנסים

התיירות חיים כץ:  לא תמיד מצליחים אבל מנסים ובדרך כלל פותרים

התיירות חיים כץ:      לגבי שימוש מוגבר באלכוהול

התיירות חיים כץ:  משרד החינוך לקח את זה עליו

התיירות חיים כץ:  לא צריך משהו בין-משרדי

התיירות חיים כץ:  משרד החינוך לקח עליו את כל הטיפול בנושא אלכוהול, סמים, בתי ספר

התיירות חיים כץ:  יואב קיש לקח את זה עליו

התיירות חיים כץ:       לגבי איכות האוכל

התיירות חיים כץ:  למען האמת גם אני הייתי באיזה מלון בטבריה שמוגדר חמישה כוכבים והאוכל היה על הפנים

התיירות חיים כץ:  אני לא מדבר על המחזוריות

התיירות חיים כץ:  אני חושב שהוא היה לא אכיל

התיירות חיים כץ:  במפגש צוות שלי שיהיה היום, ננסה לטפל בעניין הזה

התיירות חיים כץ:  לא יכול להיות ש-70 אחוזים מהמלונות מגדירים את עצמם היום חמישה כוכבים – מה שהם לא - כאשר לפני כן הם לא היו חמישה כוכבים ואנחנו משלמים לפי מדרגים כי המשרד קבע 1, 2, 3, 4

התיירות חיים כץ:  זה צריך טיפול

התיירות חיים כץ:       לגבי הסכמי הצימרים

התיירות חיים כץ:  Airbnb

התיירות חיים כץ:  מדינת ישראל הלכה וחתמה עם ה-Airbnb הסכם, אני לא רוצה לומר לא חכם

התיירות חיים כץ:  היא חתמה איתם הסכם שאם אתה משכיר דירה בתל אביב, דירה של שלושה חדרים, אתה משלם 20,000 שקלים

התיירות חיים כץ:  10,000 שקלים

התיירות חיים כץ:  נתנה ל-Airbnb 25,000 שקלים

התיירות חיים כץ:  המדינה עשתה את זה

התיירות חיים כץ:  רציתי לשנות את זה, אמרה לי המדינה שאני לא יכול עד גמר החוזה

התיירות חיים כץ:  נגמר החוזה ב-30 לחודש שעבר

התיירות חיים כץ:  אמרתי למלונות ול-Airbnb שהנה הסכם שאני כתבתי אותו, הסכם חדש

התיירות חיים כץ:  מי שרוצה להצטרף, שיחתום

התיירות חיים כץ:  אין משא ומתן

התיירות חיים כץ:  מי שלא רוצה, לא צריך

התיירות חיים כץ:  Airbnb ירדו ב-20 אחוזים

התיירות חיים כץ:  צלצלו ואמרו שחתמו

התיירות חיים כץ:  בלי להתווכח, בלי להיכנס ל-20 אחוזים יותר זול או לא, מתאים לך – בסדר, לא מתאים לך, גם בסדר

התיירות חיים כץ:  אחרים באו

התיירות חיים כץ:  זה קונסורציום גדול שהתאחד ואז הם התפצלו ואמרו שהם יעשו ב-15,000 ושאלו אם מתאים לי

התיירות חיים כץ:  מתאים לי

התיירות חיים כץ:  כך זה היה

התיירות חיים כץ:  מישהו בא, איחד את כולם ועכשיו הם יותר זולים

דוד ביטן: יש פתרון לנושא של האוכל?     

התיירות חיים כץ: לא

משה סולומון: איך זה הולך במקומות כאלה? הם קונים עצמאית?     

דוד ביטן: כן

משה סולומון: ואז יש להם שיפוי על כך?     

התיירות חיים כץ: לא

דוד ביטן: זה העניין

דוד ביטן:  אין להם

שלום דנינו: זאת הבחירה

שלום דנינו:  יש אופציה עם אוכל ויש אופציה בלי אוכל

דוד ביטן: לא

דוד ביטן:  אופציה עם אוכל היא במלון

שלום דנינו: את זה אני אומר

התיירות חיים כץ: הוא אומר שהוא לא רוצה להיות בחדר צפוף עם שני ילדים, בחדר ארבע על ארבע, או חמש על חמש, הוא רוצה דירה בת שלושה חדרים ואני אשלם עבור האוכל

משה סולומון: לאחד כזה יש שיפוי? איך הוא חי אם הוא לא מקבל משכורת?      

התיירות חיים כץ: הוא עושה את החשבון שלו

התיירות חיים כץ:  הוא יכול להיות במלון חמישה כוכבים והיום יש שם הרבה חדרים אבל הוא אומר שהוא לא רוצה והוא יסתדר

משה סולומון: אני שואל שאלה אחרת

משה סולומון:  יש אפשרות שבן אדם שוכר דירה

משה סולומון:  הוא יכול לשכור דירה עצמאית

התיירות חיים כץ: נכון

דוד ביטן: אז הוא יכול לקבל כסף מהביטוח הלאומי

משה סולומון: בדיוק אבל אז הוא עושה את החשבון כמה עולה לו שכר הדירה וביתרה שלו הוא קונה אוכל

התיירות חיים כץ: זוג פלוס שני ילדים יכול לשכור דירה בת שלושה חדרים ולשלם 5,000 שקלים

דוד ביטן: הוא מקבל 18,000 שקלים

התיירות חיים כץ: הוא מקבל 18,000 שקלים ואז יש לו 13,000 שקלים כדי לחיות

משה סולומון: ב-Airbnb אין לו את ההפרש

משה סולומון:  אתה משלם למקום ישירות

התיירות חיים כץ: אני משלם למלון 20,000 שקלים

חוה אתי עטייה: אדוני השר, הם גם מקבלים מענק התארגנות

התיירות חיים כץ: עזבי את דוד ביטן

התיירות חיים כץ:  תארי לך שאני יושב ראש ועדה, נראה לך שאת מדברת ככה תוך כדי ועדה?     

דבורה ביטון: אני לא מאמינה

דבורה ביטון:  אני מסבירה לו איזה צעד גדול עשית

דבורה ביטון:  אני כבר לא איתך

חוה אתי עטייה: לגבי הפיצוי של המפונים, בימים הקרובים תושבי הצפון, כמו שבדרום, מקבלים מענק התארגנות

חוה אתי עטייה:  1,000 שקלים לאדם ו-5,000 שקלים למשפחה

חוה אתי עטייה:  גם זה מסייע

דוד ביטן: אלה שמפונים מכוח ההחלטה

דבורה ביטון: לא נתנו 5,000 שקלים התארגנות לדרום

דבורה ביטון:  נתנו 1,000 שקלים ו-500 שקלים שאספו

חוה אתי עטייה: אני אבדוק

מדלן מיארה: מתי הכספים האלה אמורים להיכנס?     

דוד ביטן: את לא מנהלת את הישיבה

דוד ביטן:  אמרת את שלך

דוד ביטן:  נגמר

התיירות חיים כץ: לגבי השאלה על אנשים שלא זכאים לפינוי - לא זכאים לפינוי

דוד ביטן: אין לזה פתרון

התיירות חיים כץ: הם לא מקבלים כלום

התיירות חיים כץ:  מדינת ישראל החליטה מי זכאי בקשר לצפון

דוד ביטן: זו החלטה של פיקוד העורף

דוד ביטן:  אנחנו מדברים על אלה שפונו בהחלטה של פיקוד העורף

דוד ביטן:  אלה 200,000 אנשים

התיירות חיים כץ: אם המלחמה תפרוץ בצפון, לדעתי לא יהיה ערך לפינוי

התיירות חיים כץ:  זה סרט אחר

התיירות חיים כץ:  אלה טילים אחרים

התיירות חיים כץ:  זה מונחי 	GPS

התיירות חיים כץ:  במצב כזה כולם יוכלו לחזור הביתה

משה סולומון: אני שאלתי שאלה אחרת

משה סולומון:  אתה עונה לשאלה שלי?     

התיירות חיים כץ: לגבי הצפון

משה סולומון: שאלתי לגבי בהירות שלהם לחזרה

משה סולומון:  הם פונו עכשיו

התיירות חיים כץ: אף אחד לא יודע

דוד ביטן: אתה לא יודע מתי יחזרו

דוד ביטן:  כרגע הממשלה אישרה עד סוף דצמבר

התיירות חיים כץ: הבנתי את השאלה

התיירות חיים כץ:  פונו עד 31 בדצמבר ואין תאריך חזרה

דוד ביטן: האישור כרגע הוא עד סוף השנה

דוד ביטן:  מה יהיה אחר כך – נראה

התיירות חיים כץ: ב-31 בדצמבר יתכנס קבינט המלחמה ויגיד אם חוזרים הביתה – מה שלא נראה סביר – או לא חוזרים הביתה אלא ב-28 בפברואר

התיירות חיים כץ:  לא יודע

התיירות חיים כץ:  אף אחד לא יודע

התיירות חיים כץ:  צריך סבלנות

התיירות חיים כץ:  נכון לעכשיו, איך שאני רואה שהדרום חוזר, אני לא רואה את הצפון חוזר

התיירות חיים כץ:  גם זה לא מבוסס

התיירות חיים כץ:  זאת השערה שלי

התיירות חיים כץ:  השערה

התיירות חיים כץ:  לא בטוח שזה מה שיהיה

התיירות חיים כץ:  לא יודעים

התיירות חיים כץ:       אימהות חד הוריות

התיירות חיים כץ:  מקבלות 200 שקלים ואני לא רואה איך מדינת ישראל נותנת יותר

התיירות חיים כץ:  גם כשהילד ייחשב כמבוגר, נעלה את זה

התיירות חיים כץ:      אני רוצה להעלות כמה בעיות שאני רואה

משה סולומון: חסרה לי תשובה, כבוד השר

דוד ביטן: לא משנה

דוד ביטן:  אז לא קיבלת

דוד ביטן:  עזוב

התיירות חיים כץ: מה השאלה?     

דוד ביטן: זאת לא תוכנית 20 שאלות

דוד ביטן:  מספיק

התיירות חיים כץ: מה השאלה שלך?     

משה סולומון: אדוני היושב ראש, אני באתי כדי להבין

דוד ביטן: שאלת, ענו לך

דוד ביטן:  אתה רוצה להמשיך ולשאול עוד?     

משה סולומון: לגבי העניין הזה של מעבר מבית מלון אחד לשני

משה סולומון:  אם מישהו רוצה לעבור מאילת למקום אחר כדי להגיע לעבודה

התיירות חיים כץ: עניתי

התיירות חיים כץ:  לא הקשבת

משה סולומון: לא שמעתי

התיירות חיים כץ: לא הקשבת

משה סולומון: כי לא שמעתי אבל תגיד לי מה התשובה

מאיר כהן: אני אספר לך

מאיר כהן:  הוא ענה

התיירות חיים כץ: אחר כך הוא יספר לך

התיירות חיים כץ:  אני עניתי

התיירות חיים כץ:       אני רוצה להגיד לכם מה קורה כדי שאנשים יוכלו לחזור לעבודה ולצאת מהמלון

התיירות חיים כץ:  אנחנו נעשה תוכנית של ה-100 ו-200

התיירות חיים כץ:  200 מבוגר, 100 ילד

התיירות חיים כץ:  עשינו את זה ב-פיריטים

התיירות חיים כץ:  פיריטים הם מקצים

התיירות חיים כץ:  המקצה הראשון היה מהפינוי עד ה-2 בנובמבר

התיירות חיים כץ:  ההצהרה

התיירות חיים כץ:  המקצה השני הוא מה-3 בנובמבר עד ה-22 בנובמבר

התיירות חיים כץ:  יש ארבעה מקצים

התיירות חיים כץ:  נכון לעכשיו הצהירו 136,000 אנשים

דוד ביטן: בהתחלה היו 80,000

התיירות חיים כץ: מתוכם 115,000 מבוגרים ו-49,143 ילדים

התיירות חיים כץ:  סך הכול מספר המצהירים תקופה ראשונה בלי הילדים היה 70,000

התיירות חיים כץ:  המספר הוא 120,000

התיירות חיים כץ:  חשבנו שאנשים יהיו גם במלון וגם יצהירו

התיירות חיים כץ:  אני חושב שמי שמגיע לו, צריך לקבל

התיירות חיים כץ:  מי שלא מגיע לו, לא צריך לקבל

התיירות חיים כץ:  התברר לנו שלא מעט מלונות מצהירים לא בהתאם לנתונים

יעל דיין: מלונות או אזרחים?     

התיירות חיים כץ: מלונות

התיירות חיים כץ:  תעודות זהות כפולות, אנשים שאינם, לא מסמנים צ'ק אאוט

התיירות חיים כץ:  התאחדות המלונות צריכה לפנות למלונות ולהסביר להם לגבי הצהרה כוזבת

התיירות חיים כץ:  אני לא הולך להיות שוטר על אנשים

התיירות חיים כץ:  אם בן אדם הגיש הצהרה כפולה, הוא לא יקבל כסף

התיירות חיים כץ:  הוא יבוא ויגיד שהוא לא היה במלון, זה ייבדק

התיירות חיים כץ:  אם המלון חייב בגינו והוא לא היה במלון – וזה ייבדק – אם זה מקרה אחד, שניים, שלושה, בסדר, אבל אם אלה יותר מקרים, הם צריכים להזהיר את המלונות כי התופעה שאני רואה לא טובה

התיירות חיים כץ:  המלונות מצהירים על אנשים שלא היו

התיירות חיים כץ:  הם מקבלים את תעודת הזהות, יש להם את הספח של התעודה, הם מצהירים על דברים שלא היו

שלום דנינו: ואיפה נמצאים האנשים האלה שדיווחו עליהם?     

התיירות חיים כץ: לא באזור בכלל

שלום דנינו: אני מנסה להבין את הבעייתיות

דוד ביטן: זה לא בכל המלונות

דוד ביטן:  זו תופעה מסוימת

התיירות חיים כץ: אני באתי אליך למלון, יש לי שלושה ילדים נשואים והם לא באזורי פינוי

התיירות חיים כץ:  המלון מצהיר

התיירות חיים כץ:  הוא לקח את הספח של תעודת הזהות, רשם שלושה ילדים

התיירות חיים כץ:  אם הניסיון מצליח, הוא מחייב אותי בארבעה אנשים וזה כשהם בכלל לא זכאים

התיירות חיים כץ:  במקרה ערכנו הצלבות וראינו

התיירות חיים כץ:  זה הרבה כסף

התיירות חיים כץ:  עשינו חמ"ל רק לבדיקות האלה

התיירות חיים כץ:  אם אני שם 40 פקידות שיעלו לי 200,000 שקלים לחודש או 300,000 שקלים לחודש ואני אחסוך חמישה מיליון שקלים, שווה

התיירות חיים כץ:  זה מה שיהיה

התיירות חיים כץ:  אני אומר להתאחדות המלונות כי יש מלונות כאלה

התיירות חיים כץ:  אני לא יודע מה אני הולך לעשות אבל זו שיטה

התיירות חיים כץ:  נכון לעכשיו הביטוח הלאומי שילם על ההצהרות 293 מיליון שקלים

התיירות חיים כץ:  זאת אומרת, 40 אחוזים, 200 שקלים לחלק, זה 150

התיירות חיים כץ:  150 כפול ארבע, רק בזה חסכנו למדינה בתוכנית הזאת 600 מיליון שקלים

התיירות חיים כץ:  במקום לשלם 500, שילמנו 200

התיירות חיים כץ:  רק בזה חסכון למדינה בסכום של 600 מיליון שקלים

התיירות חיים כץ:  זה וין-וין

התיירות חיים כץ:  גם הבן אדם לא רוצה להיות במלון בחדר כי זה לא נוח לו, גם הוא הולך החוצה וגם המדינה מקבלת

דוד ביטן: זה פתרון מצוין

שלום דנינו: אני ודוד הופתענו באילת כי יש משפחות שלא מודעות לזה

התיירות חיים כץ: פרסמנו בטלוויזיה

התיירות חיים כץ:  העניין הזה הוא רטרואקטיבי

התיירות חיים כץ:  לצורך העניין, אתה היית באילת, אתה אזור מפונה, התברר לך היום שלא הגשת מה-2 בנובמבר

התיירות חיים כץ:  אתה יכול להגיש היום על ה-2 בנובמבר

מדלן מיארה: רטרו

התיירות חיים כץ: רטרו

התיירות חיים כץ:  אף אחד לא לוקח את הזכויות שלך

דוד ביטן: בעניין הזה תעשו הסברה יותר טובה

שלום דנינו: זאת גם הדוגמה שמדלן לא הייתה מודעת לכך שהיא יכולה לקבל כסף בשביל החיילים

התיירות חיים כץ: עכשיו היא מודעת

מדלן מיארה: השבוע אני לא הייתי כמה ימים, אני לא יכולה לקבל עליהם רטרו?     

התיירות חיים כץ: הודעת למלון על צ'ק אאוט?      

מדלן מיארה: לא הודעתי

התיירות חיים כץ: אז את במלון

דוד ביטן: כבוד השר, ברור שאתה יודע את זה

שלום דנינו: עשית כל כך הרבה דברים טובים

שלום דנינו:  אני מופתע

דוד ביטן: צריכה להיות יותר הסברה לעניין הזה כדי שאנשים יהיו מודעים לזכויות שלהם

דוד ביטן:      חברת הכנסת לשעבר ענבר בזק נמצאת ב-זום

ענבר בזק: אני רוצה להצטרף לדברים שנאמרו בישיבה כי אכן הפתרון של המלונות הוא בסך הכול טוב

ענבר בזק:  גם לא מובן מאליו, למיטב ידיעתי זה מעולם לא נעשה במדינה

ענבר בזק:  אני היום עובדת במועצה אזורית גליל עליון כמנכ"לית החברה הכלכלית ואני לקחתי על עצמי לעסוק בנושא של המלונות והמפונים

ענבר בזק:  אני רוצה לומר תודה כי בסך הכול זה פתרון טוב

ענבר בזק:  חבר הכנסת כסיף, הזכיר את היישובים הלא זכאים

ענבר בזק:  היום האתגר הוא יותר גדול עם היישובים שלנו שהם בין חמישה ל-10 קילומטרים מהגבול, שם האתגר הגדול

ענבר בזק:  זה לא הישיבה אבל חשוב לציין את זה ולומר ששם הרבה מאוד אנשים, 50-40 אחוזים מהם, התפנו באופן עצמאי ולהם יותר קשה לנו למצוא פתרונות

ענבר בזק:       אני אעלה מאוד בקצרה ארבעה נושאים שלא העליתם כאן ואנחנו כן רואים אותם אצלנו בקהילות

ענבר בזק:  הנושא הראשון הוא שיש לנו אתגר מאוד גדול בפינוי קהילות כקהילה

ענבר בזק:  שוב, זאת מועצה של קיבוצים

ענבר בזק:  אנחנו מדברים על 14 ישובים שפונו, שהם מפוזרים היום ב-45 מלונות

ענבר בזק:  מאוד היה קשה לנו כי היישובים שלנו פונו מאוחר יחסית ולא כמו בדרום, שם פונו מיד

ענבר בזק:  היה מאוד קשה למצוא מלונות שיש להם יכולת להכיל קבוצות גדולות

ענבר בזק:  כל עוד זה היה מלחמה, חודש, הבנו שזה המצב אבל עכשיו מדברים על לפחות תקופה של חודשים

ענבר בזק:  מאוד מאוד קשה להתנהל כמועצה

ענבר בזק:  יש כאן ניהול מאוד קשה של מערכות חינוך כאשר אנחנו מדברים על אוכלוסייה שמפוזרת ב-45 מלונות, אם אלה הסעות, אם זה למצוא את פתרונות החינוך וכולי

ענבר בזק:  זה אתגר מאוד גדול

ענבר בזק:  שוב, אני לא יודעת אם יש לזה תשובה אבל אני כן רוצה להעלות את הנושא כאן

ענבר בזק:  זה כרגע משהו שאנחנו מנסים לעשות, לראות איך מקבצים את הקהילות יותר ויותר לפתרון יותר קרוב

ענבר בזק:      נושא נוסף שאני רוצה להעלות הוא פינוי בודדים – רווקים, רווקות, אלמנים, אלמנות

ענבר בזק:  כאשר היה מדובר על קבוצה קצרה, אנשים הכילו את העניין הזה של להיות שניים בחדר אבל תחשבו על זה רגע

ענבר בזק:  אני דיברתי לדוגמה עם אישה בת 86, אלמנה שכבר ישנה חודשיים על הספה כי מכניסים אותם לחדרים זוגיים

ענבר בזק:  תחשבו על עצמכם כבן אדם מבוגר שפתאום צריך לישון בחדר עם בן אדם מבוגר אחר

התיירות חיים כץ: אם יש חדרים במלון, היא יכולה לעבור לחדר נפרד והמדינה תשלם עליה 70 אחוזים מזה שהיא משלמת לזוג

ענבר בזק: טוב לדעת

התיירות חיים כץ: אם יש חדר במלון

התיירות חיים כץ:  דרך אגב, אם אתם מוכנים לעבור לדרום, אפשר לסדר לכם מלונות

התיירות חיים כץ:  אני חושב שבמועצה אזורית אשכול מתפנה עכשיו ישוב שלם

קריאה: מקיסר לאילות

קריאה:  אתה צודק

התיירות חיים כץ: לא קיסר

התיירות חיים כץ:  ממלון יוקרתי

התיירות חיים כץ:  אני חושב שממלון בראשית

ענבר בזק: אני אבדוק את זה

התיירות חיים כץ: ישובים שלמים מתפנים מלונות יוקרה

התיירות חיים כץ:  אני לא יודע אם זה יכסה את כל הקיבוץ שלכם, אבל אם אתם מוכנים לעבור מהצפון לדרום, יש היום תנועות שלמות של קיבוצים שעוזבים לקריית גת וכולי

התיירות חיים כץ:  מתפנים מלונות

התיירות חיים כץ:  באור הנר העברנו לאוריינט 220 חדרים, פינינו את לייק האוס

התיירות חיים כץ:  אם תדברו, נוכל לעזור

ענבר בזק: תודה

ענבר בזק:  אני אבדוק

ענבר בזק:      שני הנושאים האחרונים

ענבר בזק:  זה נשמע כמו החמאה שעל הלחם, כי באמת הדברים הבסיסיים קיימים אבל אלה כרגע דברים מאוד כואבים

ענבר בזק:  הנושא של פעילות התרבות והפעילות הבלתי פורמלית

ענבר בזק:  פעילות תרבות, אני אתן לכם אותנו כדוגמה למועצה אבל אני מתארת לעצמי שזה קיים גם בעיריות ובמועצות אחרות

ענבר בזק:  קיבלנו תקציב של 150,000 שקלים לפעילות תרבות

ענבר בזק:  שוב, אנחנו מדברים על 45 מוקדים

ענבר בזק:  זה יוצא 3,000 שקלים לפעילות תרבותית למוקד, כסף שנגמר תוך שבוע

ענבר בזק:  אנחנו עכשיו בעיקר מחפשים מתנדבים וככל שעובר הזמן, יותר ויותר קשה למצוא פעילויות תרבות בהתנדבות

ענבר בזק:  זה התקציב שצריך לתת עליו את הדעת כי זאת תקופה ארוכה, אנשים יושבים כל היום במלון והם צריכים גם את ההופעות האלה

ענבר בזק:  כאשר אנשים נמצאים לא בבית שלהם במשך חודשים ארוכים, צריך גם להסתכל על הצד הזה

ענבר בזק:      הנושא של הנוער שהזכירו כאן

דוד ביטן: אמרנו שהנושא של הנוער לא קשור לשר התיירות

דוד ביטן:  זה משרד החינוך

דוד ביטן:  טיפלנו בזה כאשר דיברנו על התכלול

דוד ביטן:  זה נושא שבאמת לא מצליחים לטפל בו כראוי בגלל הבעייתיות שלו

שלום דנינו: ראינו שדווקא לחבר'ה של קריית שמונה משרד החינוך הצמיד להם אנשים שמטפלים בשעות הערב

דוד ביטן: לא

דוד ביטן:  אין פתרון לערב

דוד ביטן:  קשה מאוד

ענבר בזק: אני אגיד לכם איפה אנחנו רואים את ההבדל

דוד ביטן: ענבר, אנחנו צריכים לסיים את הישיבה

דוד ביטן:  תודה רבה

דוד ביטן:      אלעד קוז'יקרו מקריית שמונה

אלעד קוז'קרו: צוהריים טובים

אלעד קוז'קרו:  חשוב לי קודם כל להגיד מילה טובה ותודה למנכ"ל המשרד דני שחר, לאלון שמר ולדורון שהם קשובים והם איתנו לאורך כל הדרך, גם אם לא תמיד מקבלים את הפתרונות

אלעד קוז'קרו:      לגבי הנושא של מעברים

אלעד קוז'קרו:  אנחנו מבינים שהמעברים זה משהו שמעמיס עלינו מאוד במעברים בין מלונות

אלעד קוז'קרו:  אחד הדברים שהצעתי, ואני בהתכתבות גם עם דני שחר בעניין הזה ועם אלון שמר, לתת אפשרות למלונות להיות מעין שלוחות חמ"לים שלנו עם הצהרות של התושבים

אלעד קוז'קרו:  ברגע שהם עשו צ'ק אאוט, מצהירים שהם עשו צ'ק אאוט וחותמים על מסמך שהם עשו צ'ק אאוט במלון ומגיעים למלון חדש אחרי שהם יצרו קשר עם המלון, צריך לאפשר להם להגיע ולתת להם את האפשרות כך שבכל המלונות יהיו שלוחות של החמ"ל שלנו

אלעד קוז'קרו:  לאפשר את המעבר הזה בין המלונות אחת ל-10 ימים, אחת לשבועיים

אלעד קוז'קרו:  אנחנו מבינים שזה האירוע היום שהכי מעמיס עליהם

אלעד קוז'קרו:       שלחתי דוגמה לנוהל

אלעד קוז'קרו:  העברתי אותו למנכ"ל המשרד ואני אעביר אותו גם אליך חבר הכנסת ביטן, כדי לראות איך אנחנו עושים

אלעד קוז'קרו:  אני אומר שהדבר הזה יוריד מאיתנו הרבה מאוד עומס, יוריד תסכול ויחסוך הרבה כסף למדינה

אלעד קוז'קרו:  לא יהיו כפילויות, כמעט ולא יהיו כפילויות ברגע שאנחנו נאפשר למלונות להיות מעין שלוחת חמ"ל שלנו

אלעד קוז'קרו:  המלונות רוצים את זה והתושבים רוצים את זה

אלעד קוז'קרו:      לגבי כל שאר ההסדרים האחרים, אני לא אעלה כאן

אלעד קוז'קרו:  מאוד מאוד חשוב להיות קשובים

אלעד קוז'קרו:  אני מעביר את הנוהל גם אליכם

אלעד קוז'קרו:  זה מה שיש לי להגיד בשלב הזה

אלעד קוז'קרו:  גם להגיד תודה וגם להעלות את הנושא הזה

אלעד קוז'קרו:  תודה רבה

התיירות חיים כץ: אלעד, אני רוצה להגיד לך שמה שקורה בקריית שמונה, אנחנו עדיין מחזיקים חמ"ל של 15 אנשים שמטפל רק בקריית שמונה

התיירות חיים כץ:  בקריית שמונה יש אנשים שכבר החליפו שבעה בתי מלון

התיירות חיים כץ:  זה לא נראה סביר

התיירות חיים כץ:  טיפול בקריית שמונה כבר לא נראה סביר

התיירות חיים כץ:  הטלפון האישי שלי, אני יכול להראות לך עשרות וואטסאפים שהם בטיפול פרטני בקריית שמונה כי העסק שם כנראה לא עובד

התיירות חיים כץ:  בצוהריים של יום ששי צלצלה אלי מישהי כי זורקים אותה מהמלון

התיירות חיים כץ:  למה? כי הבן שלה שבר את הטלוויזיה

התיירות חיים כץ:  אני לא רוצה להיכנס לדברים הרבה יותר חמורים

התיירות חיים כץ:  תעשו שם חמ"ל, תנו מענה לתושבים שלכם

התיירות חיים כץ:  אנחנו חודשיים אחרי המלחמה, מחזיקים 15 אנשים לטיפול בקריית שמונה

התיירות חיים כץ:  מעבר מלון, הוא רוצה חדר עם נוף לים, החדר הזה לא מתאים לו, הוא עובר למלון אחר

התיירות חיים כץ:  אנחנו במלחמה והאנשים צריכים להבין את זה

התיירות חיים כץ:  למה ההוא במלון חמישה כוכבים ואני במלון ארבעה כוכבים, אני עובר למלון ההוא

התיירות חיים כץ:  זה לא עובד

התיירות חיים כץ:  העברת פעמיים-שלוש, בסדר, אבל שש-שבע פעמים לעבור מלון? לא עובד

התיירות חיים כץ:  אתה צריך לבוא לתושב שלך ולומר לו שאתה לא יכול להחזיק 30 אנשים שיטפלו רק במעברים כאלה

התיירות חיים כץ:  הוא הולך לרויאל ביץ' תל אביב שזה מלון-מלון, זה עולה 2,500 שקלים ללילה ואני לא יודע אם במצב רגיל הוא הולך לשם

התיירות חיים כץ:  אחר כך הוא עובר כי הוא רוצה סוויטה

התיירות חיים כץ:       הטלפון שלי מפוצץ בהודעות בקשר לקריית שמונה כי אתם נתתם את מספר הטלפון האישי שלי

התיירות חיים כץ:  אני עונה, אני שומע, אני אומר שזה מקריית שמונה ושואלים אותי איך אני יודע

התיירות חיים כץ:  כל יום זה כך

התיירות חיים כץ:  זה מטורף

התיירות חיים כץ:  תקשיב, זה מטורף

התיירות חיים כץ:  שימו חמ"ל שלכם, תתייחסו לתושבים, דברו עם התושבים, תענו, תנו מענה לתושבים ותודיעו להם שאין לעבור ממלון למלון מעל שלוש פעמים

התיירות חיים כץ:  מעל שלוש פעמים לא עוברים

התיירות חיים כץ:  תבחרו את המלון הכי טוב

דוד ביטן: אתם יכולים לתת הנחיה כזאת

התיירות חיים כץ: עזוב, אני לא רוצה

התיירות חיים כץ:  תבחרו את המלון הכי יקר, מלון בראשית קדמה, ותלכו לשם

אלעד קוז'יקרו: אפשר להגיב בחצי דקה?     

דוד ביטן: כבוד השר, תודה שבאת

דוד ביטן:  תודה שהקשבת

דוד ביטן:       הישיבה הסתיימה